OBJAVA ZA MEDIJE

**Odgovornost je seksi! Kampanji #NemaMaženjaBezPaženja pridružile se brojne slavne osobe**

*Hrvatski zavod za javno zdravstvo,kao vrhunac kampanje „Nema maženja bez paženja“ obilježio Svjetski dan spolnog zdravlja*

**Zagreb, 6. rujna 2020.** – 4. rujna, u Hrvatskoj se obilježio Svjetski dan spolnog zdravlja putem kampanje „NemaMaženjaBezPaženja“ u sklopu Nacionalnog projekta *Živjeti zdravo*, koji vodi **prof.dr.sc. Sanja Musić Milanović**.  Koliko je spolno zdravlje bitno pokazuje i činjenica da su se mnogi građani odazvali na digitalno savjetovalište i postavili stručnjacima niz pitanja na koje su dobili odgovore putem Facebooka i Instagrama. Predstavljena je i brošura[„Vi imate pitanja? Mi imamo odgovore!“](https://zivjetizdravo.eu/2020/09/04/vi-imate-pitanja-mi-imamao-odgovore/) koja donosi 101 pitanje i odgovor na najčešća pitanja o spolnom zdravlju.

Online inicijativi pridružile su se mnogobrojne osobe iz javnog i društvenog života koje su iskoristile priliku kako bi putem svojih kanala progovorile **o važnosti spolnog zdravlja** i svojim javnim djelovanjem potaknule da se s ove teme **skine oznaka** „**tabu**“.

Poznata pjevačica i voditeljica Maja Šuput, obitelji Rađa i Marin, glumci Marko Petrić, Slavko Sobin, Momčilo Otašević, Elizabeta Brodić, Katarina Baban, Martina Stjepanović, Mada Peršić, pjevačica Mia Dimšić, poduzetnica Iva Radić, sportaši Dino Rađa, Tamara Boroš, Ivan Kaić i Mateo Drežnjak, pjevač Luka Nižetić, bloger i voditelj Domagoj Jakopović Ribafish, PR menadžerica Nana Nadarević, kvizaš Silvije Pleština i liječnik Natko Beck odazvali su se inicijativi noseći majice i koristeći službeni slogan kampanje - #NemaMaženjaBezPaženja. Ovim putem pozvali su svoje pratitelje da paze na svoje spolno zdravlje i ukazali im kako i spolna odgovornost može biti seksi.

Pozivamo medije da se uključe i pogledaju zanimljive video uratke javnih osoba s porukom o očuvanju spolnog zdravlja na [Instagramu](https://www.instagram.com/zivjeti.zdravo/) i [Facebooku](https://www.facebook.com/zivjetizdravo.hr) projekta *Živjeti zdravo*.

**O projektu Živjeti zdravo**

Hrvatski zavod za javno zdravstvo, kao krovna javnozdravstvena ustanova, provodi Nacionalni program promicanja zdravlja Živjeti zdravo, u suradnji s mrežom županijskih zavoda za javno zdravstvo. Na temelju Nacionalnog programa nastao je projekt Živjeti zdravo, koji je sufinanciran sredstvima Europskog socijalnog fonda (ESF) i traje od 2016. do 2022. godine. Cilj je projekta Živjeti zdravo unapređenje zdravlja populacije putem smanjenja negativnog učinka bihevioralnih, biomedicinskih i sociomedicinskih rizičnih čimbenika te stvaranjeokruženja u kojem je svim osobama u Hrvatskoj omogućena najviša razina zdravlja i kvaliteta života. Provedbom ovog projekta želi se senzibilizirati i educirati građane o potrebi očuvanja zdravlja i usvajanja zdravih životnih navika, čime se može doprinijeti smanjenju obolijevanja od kroničnih nezaraznih bolesti, koje su uzrok više od tri četvrtine smrti u Hrvatskoj. Projekt Živjeti zdravo sastoji se od pet elemenata: Zdravstveno obrazovanje, Zdravlje i tjelesna aktivnost, Zdravlje i prehrana, Zdravlje i radno mjesto teZdravlje i okoliš.

**Za više informacija molimo kontaktirajte:**

Ivona Siničković / Pragma komunikacije za projekt Živjeti zdravo

[ivonas@pragma.hr](mailto:ivonas@pragma.hr)

091 111 2462